Број: 02/4.01-12-011-373-1/19

Датум: 05. март 2019. године

На основу члана 48. Пословника Народне скупштине Републике Српске („Службени гласник Републике Српске“ број 31/11 и 34/17), Одбор једнаких могућности Народне скупштине Републике Српске подноси Скупштини сљедећи

***И З В Ј Е Ш Т А Ј***

***о разматрању Специјалног извјештаја Институције Омбудсмана за људска права Босне и Херцеговине о стању у области миграција у Босни и Херцеговини***

Одбор једнаких могућности је на својој 3. сједници, одржаној 05. марта 2019. године, разматрао Специјални извјештај Институције Омбудсмана за људска права Босне и Херцеговине о стању у области миграција у Босни и Херцеговини.

Сједници су присуствовали: Наташа Стевановић, Андреа Дорић, Мара Милошевић и Ђорђе Поповић, чланови Одбора.

Оправдано одсутни били су: Мијо Перкунић, Иванка Марковић и Наташа Кулашинац, чланови Одбора.

Образложење наведеног Специјалног извјештаја поднијела је Јасминка Џумхур, омбудсман за људска права БиХ.

Након дискусије Одбор је једногласно заузео став да су испуњени услови да се Специјални извјештај Институције Омбудсмана за људска права Босне и Херцеговине о стању у области миграција у Босни и Херцеговини разматра на 3. редовној сједници Народне скупштине Републике Српске.

На основу члана 48. став 1. Пословника Народне скупштине Републике Српске за извјестиоца је одређен предсједник Одбора.

**ПРЕДСЈЕДНИК ОДБОРА**

***Мијо Перкунић***